Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 1099/09/8803	Košice II, 13.6.2014
EEČ : 2-64-344-2014

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 3 písmeno b Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
V trestnej veci vedenej proti obvinenému XXXXX a spol. pre trestný čin krádeže formou spolupáchateľstva podľa § 9 ods. 2,  § 247 ods. 2 písm. a/, ods. 3 písm. b/Zákona č. 140/1961 Zb.z. v znení neskorších predpisov pre skutok, že 

-v spolupáchateľstve s obvinenými XXXXX v Košiciach na ul. Textilnej XXXXX dňa 31.05.2001 asi o 01.00 hod. sa vlámali do skladu spoločnosti XXXXX, a to tak že XXXXX pákovými nožnicami rozstrihol visiaci zámok na vchodových dverách objektu, následne vošli do skladu, odkiaľ odcudzili rôzne krajčírske nástroje a kuchynské potreby, čím takto pre poškodenú spoločnosť spôsobili škodu vo výške 40.000,-Sk ( 1.327,-€)

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením   vyšetrovateľa Okresného úradu vyšetrovania PZ XXXXX sp.zn. XXXXX   z  02.07.2001 bolo podľa  § 163 ods. 1 Zákona č. 141/1961 Zb.z. v znení neskorších predpisov, vznesené obvinenie XXXXX a spol. pre trestný čin krádeže formou spolupáchateľstva podľa § 9 ods. 2, § 247 ods. 2 písm. a/, ods. 3 písm. b/ Zákona č. 140/1961 Zb.z. v znení neskorších predpisov  pre skutok, ako je uvedený vo výroku tohto uznesenia.

	Po ukončení vyšetrovania a predložení vyšetrovacieho spisu bolo zistené, že obvinený XXXXX, nar. dňa XXXXX v Košiciach, dňa XXXXX zomrel v Košiciach XXXXX.
	
	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté nemožno v ňom pokračovať, a musí byť zastavené proti tomu kto zomrel alebo bol  vyhlásený za mŕtveho.
	
Preto bolo potrebné rozhodnúť tak, ako je to uvedené vo výrokovej časti tohto rozhodnutia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka